

Euran yhteiskoulun lukuvuositiedote

2021 - 2022

**SISÄLTÖ**

1. Apulaisrehtorin puheenvuoro
2. Henkilökunta
3. Opettajat ja ohjaajat
4. Koulun tavat
5. Luokat, luokanvalvojat ja kotiluokat
6. Oppiaineiden lyhenteet ja tuntimäärät
7. Liikunta
8. Oppilaanohjaus
9. Oppilashuoltoryhmä
10. Tukiopetus
11. Erityisopetus
12. Parkki
13. Poissaolot
14. Myöhästymiset
15. Kasvatuskeskustelut, jälki-istunnot ja laiskanläksyt
16. Terveydenhuolto
17. Perhepalvelut
18. Oppilaskunta ja tukioppilastoiminta, koulunuoriso-ohjaaja
19. Kodin ja koulun yhteistyö
20. Kirjasto
21. Arviointi
22. Järjestyssäännöt
23. Tärkeitä päivämääriä

**1. APULAISREHTORIN PUHEENVUORO**

Euran yhteiskoulussa opiskelee kuluvana lukuvuonna 365 oppilasta. Heidän kanssaan työskentelee 36 opettajaa ja 3 koulunkäyntiohjaajaa sekä parikymmentä muuta aikuista.

Lukion peruskorjaus on vielä kesken, mutta se ei vaikuta meidän arkeemme parkkipaikan liikennejärjestelyitä lukuun ottamatta. Koulun piha-aluetta on kunnostettu ja työ jatkuu edelleen. Pyrimme tekemään pihasta turvallisen, viihtyisän ja liikkumaan houkuttelevan. Liikuntavälineitä ja istutuksia on tulossa lisää. Kansikuvassa olevaa oppilaiden suunnittelemaa ja maalaamaa muraalia jatketaan, jos syksyn sää sallii. Lisäksi maalataan koulun toiminnallisia pihamaalauksia.

Aloitamme syyslukukauden Covid 19 –viruksen etenemistä ja viranomaisten suosituksia ja määräyksiä seuraten. Viime kevään etäopetusjakso sujui hyvin, kuten lähiopetukseen palaaminenkin poikkeusoloissa. Toivottavasti voimme silti tänä lukuvuonna antaa opetusta mahdollisimman normaalisti. Poikkeusjärjestelyihin on silti varauduttu edellisten lukuvuosien kokemusten perusteella. Huolehdimme hygieniasta, porrastamme ruokailuja ja vältämme turhia kontakteja. Käsiä pestään ahkerasti ja maskeja käytetään, jos turvaväleistä ei voida pitää kiinni. Kaikkien tautien ehkäisyssä on tärkeintä se, että kukaan ei tule kouluun sairaana. Jos Euran tilanne alkaa huonontua, muutamme toimintatapoja ja tiedotamme siitä sekä oppilaita että huoltajia.

Tämä lukuvuositiedote on tarkoitettu tietopaketiksi koulun toiminnasta, ja se on luettavissa koulun kotisivuilla www.euranyhteiskoulu.fi. Samasta osoitteesta löytyy myös muuta tietoa koulustamme. Seitsemäsluokkalaisille tiedote jaetaan myös paperiversiona, ja sitä käydään läpi mm. opinto-ohjauksen tunneilla. Ajankohtaisia tunnelmia löytyy koulun Instagram-sivulta (euranyhteiskoulu) ja Facebookista (Euran Yhteiskoulu).

Hyvää alkanutta lukuvuotta! Erityisesti toivotan tervetulleiksi uudet seitsemäsluokkalaiset ja toivon teille mukavia vuosia Euran yhteiskoulussa.

Eurassa 16.8.2021

Minna Lääperi

**2. HENKILÖKUNTA**

Euran yhteiskoulu, Savikontie 11, 27510 EURA

Rehtori Jukka Pirttimäki 044 422 4804

Apulaisrehtori Minna Lääperi 044 422 4751

Koulusihteeri Leena Ranta 044 422 4752

Opettajainhuone 044 422 4750

Opinto-ohjaajat

Pekka Järvinen 044 422 4764  
Annariina Kiponoja 044 422 4774

Terveydenhoitaja

Johanna Toivonen 044 422 4172

Erityisopetus

Saija Gustafsson 044 422 4794  
Jussi Kuivamäki 044 422 4779

Pienluokka

Juuso Välimaa 044 422 4756   
Susanna Hasa-Katila 044 422 4787

Parkkiluokka 044 422 4781

Sähköposti euran.yhteiskoulu@eura.fi

Kotisivut [www.euranyhteiskoulu.fi](http://www.euranyhteiskoulu.fi)

instagram euranyhteiskoulu

Facebook Euran Yhteiskoulu

Koulunuoriso-ohjaaja

Hanna Tanskanen 044 422 4858

Ruokala

Outi Tuomikanta, suurtalousesimies 044 422 4037

Taina Lehto, ruokapalvelutyöntekijä  
Marja Manneroos, ruokapalvelutyöntekijä

Sari Nurminen, kokki

Päivi Palmén, kokki  
Birgit Sainio, ruokapalvelutyöntekijä

Satu Valkamaa, ruokapalvelutyöntekijä  
Tuula Vihervaara-Lepistö, kokki

Kiinteistönhuolto Toni Orava 044 422 4892

Siivous 044 422 4908  
Marika Makkonen

Piia Nurmi  
 Leena Saar

**SIVISTYSPALVELUT**

Teija Vuohijoki, sivistysjohtaja 044 422 4450

Jaakko Laeslahti, opetuspäällikkö 044 422 4791

Tanja Rantanen, koulukuljetukset 044 422 4454

**3. OPETTAJAT JA OHJAAJAT**

Gustafsson Saija 044 422 4794 ELA

Hasa-Katila Susanna 044 422 4787 UE, UO, pienluokka

Heikkilä Kirsi 044 422 4777 BI, GE, TE

Heinonen Vesa 044 422 4761 RUB, ENA, SAB

Järvinen Pekka 044 422 4764 OPO

Junkkala Kaisa 044 422 4775 KS, LI

Kiponoja Annariina 044 422 4774 OPO

Korteniemi Harri 044 422 4796 TN, LI, KS

Kuivamäki Jussi 044 422 4779 ELA

Kuuttila Kirsi 044 422 4754 LI

Laine Kasperi 044 422 4771 LI, resurssiopettaja

Lampi Marjo 044 422 4753 AI

Lehtinen Marianne 044 422 4766 MA, FY

Lehtonen Miamari 044 422 4763 ENA, RAB

Lääperi Minna 044 422 4751 UE, HI

Marjanen Päivi 044 422 4776 KO  
Mäkilä Jari 044 422 4800 RUB, SAB   
Nieminen Terhi 044 422 4759 MA, KE

Nummela Virva 044 422 4767 HI, YH, ET

Paassilta Erik 044 422 4768 MA, FY, AT

Penttilä Atte 044 422 4769 KS, TN

Pohjalainen Sanni 044 422 4793 MA, AT

Puosi-Koivisto Elina 044 422 4760 AI

Rasinmäki Olli 044 422 4758 LI

Rissanen-Vatja Riku 044 422 4757 MA, KE  
Reunanen Ari 044 422 4765 HI, YH

Rinne Auli 044 422 4797 KU

Saarman Jari 044 422 4778 MU

Sakala Petri 044 422 4808 RAB

Soininen Riitta 044 422 4772 BI, GE, TE

Syväste Mari 044 422 4770 AI

Uusitalo Katja 044 422 4773 KO  
Vahtera Kaisa 044 422 4755 GE, TE  
Välimaa Juuso 044 422 4756 ELU

KOULUNKÄYNTIOHJAAJAT

Jussila Heidi 044 422 4780

Pulkka Tarja 044 422 4781

Vilmunen SarI

**4. KOULUN TAVAT**

Tämän lukuvuoden työ- ja loma-ajat ovat seuraavat:

Syyslukukausi ke 11.8.2021 - ke 22.12.2021

Syysloma ma 25.- pe 29.10.2021

Joululoma to 23.12.2021- pe 7.1.2022

Kevätlukukausi ma 10.1.2022 - la 4.6.2022

Urheiluloma ma 21.2.2022 - pe 25.2.2022

Lukuvuodessa on viisi jaksoa, joiden pituus on n. 37 koulupäivää. Joka jaksolle on oma lukujärjestyksensä. Oppiaineet opiskellaan kursseittain. Yksi vuosiviikkotunti vastaa yhtä kurssia. Jos oppiainetta on jakson aikana kolme tuntia viikossa, kurssi päättyy jakson päättyessä. Oppiaineen kurssi voi olla myös hajautettu, jolloin kurssia opiskellaan useammassa jaksossa. Oppiaineet arvioidaan kursseittain.

Jaksot ovat seuraavat:

1. jakso 11.08. – 01.10.2021
2. jakso 04.10. – 30.11.2021
3. jakso 01.12.2021 – 09.02.2022
4. jakso 10.02. – 08.04.2022
5. jakso 11.04. – 04.06.2022

Koulupäivän aikataulu on seuraava:

1. tunti klo 8.45 – 10.00

välitunti klo 10.00 – 10.15

1. tunti klo 10.15 – 12.00

9. lk oppitunti klo 10.15 – 10.45

ruokailu klo 10.45 – 11.15

oppitunti klo 11.15 – 12.00

8. lk oppitunti klo 10.15 – 11.00

ruokailu klo 11.00 – 11.30

oppitunti klo 11.30 – 12.00

7. lk oppitunti klo 10.15 – 11.30

ruokailu klo 11.30 – 12.00

välitunti klo 12.00 – 12.15

1. tunti klo 12.15 – 13.30

välitunti klo 13.30 – 13.45

1. tunti klo 13.45 – 15.00

Liikuntatunnit saattavat aiheuttaa muutoksia ruokailuaikoihin. Lisäksi olemme lisänneet porrastusta Covid 19 –viruksesta johtuen, joten ruokailuajat ovat noin-aikoja, ryhmän opettaja tietää tarkan ruokailuajan.

Päivänavaus kuunnellaan luokissa keskusradiosta. Oppilaiden aamunavausvuoro on kerran viikossa. Oppitunnit alkavat täsmällisesti työjärjestyksessä mainittuina aikoina. Luokkaan mennessä istuudutaan vasta opettajan luvalla. Opettaja ilmoittaa oppitunnin päättymisestä. Ulkovaatteet ja jalkineet jätetään käytävälle. Oppitunnilla pyydetään puheenvuoro viitaten.

Välitunnit vietetään ulkona välituntialueella. Koulun alueelta saa koulupäivän aikana poistua vain opettajan luvalla. Vain poikkeustilanteissa välitunneilla voidaan olla sisällä valvojien luvalla.

Euran kunnan peruskouluissa on laadittu ohjeet koulupäivän aikaiseen liikkumiseen. Yhteiskoulussa tämä tarkoittaa sitä, että koulupäivän aikana esim. Urheilutalolle, urheilukentälle, kirjastoon jne. liikutaan jalan tai polkupyörällä liikennesääntöjä sekä opettajan ohjeita noudattaen. Mopoilla, mopoautoilla, mönkijöillä tms. moottoriajoneuvoilla ei koulupäivän aikana liikuta koulualueen ulkopuolella oleville opetuspaikoille. Tällä järjestelyllä pyrimme lisäämään oppilaiden luonnollista liikkumista ja samalla välttämään riskejä liikenteessä. Hammaslääkäri- tai lääkärikäynnit eivät ole kouluaikaa, ja ne vanhemmat ilmoittavat etukäteen luokanvalvojalle.

Pyörille on varattu telineet ja mopoille omat paikkansa, joissa niitä säilytetään. Pyörät ja mopot on syytä lukita. Koulu ja kunta eivät vastaa koulussa sattuneesta esinevahingosta tai varkaudesta. Mopoautot pysäköidään koulun parkkipaikalle, lähelle polkupyöriä.

Oppilaiden tuomista ja hakemista varten on Koulutien päässä ns. kunnan varaston alue, jota toivomme huoltajien käyttävän, jotta koulun piha olisi mahdollismman turvallinen.

Koulukuljetusten järjestelyistä vastaa sivistyspalveluiden taloussuunnittelija. Koulukuljetusopas on kunnan kotisivuilla, ja sen saa tarvittaessa myös koulun kansliasta. Maksuttomaan kuljetukseen on oikeus niillä oppilailla, joiden koulumatka on yli 5 km. Linja-autoista noustaan ja niihin mennään koulun pihalta eikä lähibussipysäkeiltä. Kuljetuksessa suositellaan käyttämään maskeja, jotka jaetaan oppilaille koulussa.

Sosiaali- ja terveysministeriön esityksestä valtioneuvosto on antanut 15.6.2006 asetuksen (475/2006) nuorille työntekijöille erityisen haitallisista ja vaarallisista töistä. Peruskoulussa em. asetus koskee erityisesti teknisen työn opetusta sekä fysiikan ja kemian harjoitustöitä. Tähän perustuen koulumme 7. luokan oppilaat eivät käytä käsityötunneilla pyörösahaa, katkaisupyörösahaa ja oikohöylää. Valinnaisessa teknisessä työssä 8. ja 9. luokalla näitä koneita käytetään opetuksen sitä vaatiessa. Euran kunnan opetussuunnitelmassa asiasta on kerrottu tarkemmin.

**5. LUOKAT, LUOKANVALVOJAT JA KOTILUOKAT**

7A Nummela Virva 9

7B Mäkilä Jari 1

7C Hasa-Katila Susanna 14

7D Rissanen-Vatja Riku 12

7E Lampi Marjo 5

7F Marjanen Päivi KO 2

8A Mari Syväste 22

8B Elina Puosi-Kovisto 6

8C Jari Saarman MU

8D Annariina Kiponoja 11

8E Miamari Lehtonen 4  
8F Terhi Nieminen 13

9elu Juuso Välimaa 8  
9A Marianne Lehtinen FK 3

9B Vesa Heinonen 2

9C Riitta Soininen BG 2

9D Ari Reunanen 10

9E Sinkkonen Hanna 15

9F Kirsi Heikkilä MM

**6.** **OPPIAINEIDEN LYHENTEET JA TUNTIMÄÄRÄT**

|  |  |  |  |  |  |
| --- | --- | --- | --- | --- | --- |
|  | | | | |  |
|  |  |  |  |  |  |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| **EURAN YHTEISKOULUN TUNTIJAKO 1.8.2017 ALKAEN** | | |  |  |  |
|  |  |  |  |  |  |
|  |  | 7. | 8. | 9. | yht. |
|  |  |  |  |  |  |
| AI | Äidinkieli ja kirjallisuus | 3 | 4 | 3 | 10 |
| ENA | A1-kieli englanti | 2 | 2 | 3 | 7 |
| RUB | B1-kieli ruotsi | 1 | 2 | 1 | 4 |
| MA | Matematiikka | 3 | 4 | 4 | 11 |
| BI | Biologia | 1 | 1 | 2 | 4 |
| GE | Maantieto | 1 | 1 | 1 | 3 |
| FY | Fysiikka | 1 | 1 | 1,5 | 3,5 |
| KE | Kemia | 1 | 1 | 1,5 | 3,5 |
| TT | Terveystieto | 1,5 | 1,5 |  | 3 |
| UE | Uskonto ja elämänkatsomustieto | 1 | 1 | 1 | 3 |
| HI | Historia | 2 | 2 |  | 4 |
| YH | Yhteiskuntaoppi |  |  | 3 | 3 |
| MU | Musiikki | 2 |  |  | 2 |
| KU | Kuvataide | 2 |  |  | 2 |
| TN/TS | Käsityö | 3 |  |  | 3 |
| LP/LT | Liikunta | 2 | 3 | 2 | 7 |
| KO | Kotitalous | 3 |  |  | 3 |
| OP | Oppilaanohjaus | 0,5 | 0,5 | 1 | 2 |
|  | Taito- ja taideaineet valinnainen |  | 2 | 2 | 4 |
|  | Valinnaiset aineet |  | 4 | 4 | 8 |
|  |  |  |  |  |  |
| Yhteensä | | **30** | **30** | **30** |  |

# **7. LIIKUNTA**

TAVOITTEET JA TOIMINTA LIIKUNTATUNNILLA

Koulumme liikunnan opetuksen tehtävänä on vaikuttaa oppilaiden hyvinvointiin tukemalla heidän fyysistä, sosiaalista ja psyykkistä toimintakykyä sekä myönteistä suhtautumista omaan kehoon. Opetuksen pääpaino on monipuolisessa perustaitojen soveltamisessa ja fyysisten ominaisuuksien harjoittamisen opiskelussa eri liikuntamuotojen ja -lajien avulla.

Liikunnanopetuksen tavoitteena on tukea oppilaiden hyvinvointia, kasvua itsenäisyyteen, osallisuuteen sekä kannustaa terveyttä edistävään omaehtoiseen liikunnan harrastamiseen. Opetuksen yhteydessä korostetaan fyysistä aktiivisuutta ja yhteistoiminnallisuutta ylläpitäviä työtapoja, kannustavaa vuorovaikutusta ja toisten auttamista sekä henkisesti ja fyysisesti turvallista toimintaa. Käytännössä se tarkoittaa sitä, että oppilas osalla liikuntatunneista toimii joko itsenäisesti tai ryhmässä opettajan ohjatessa tunnin aikana eri ryhmien toimintapisteillä. Tällöin oppilaat liikkuvat itsenäisesti annettujen ohjeiden mukaisesti ja noudattaen kyseisen suorituspaikan ohjeita oppien samalla ottamaan vastuuta omasta ja ryhmän toiminnasta.

MOVE

Seitsemännellä ja yhdeksännellä luokalla liikuntaa on kaksi vuosiviikkotuntia. Kahdeksannen luokan oppilailla on liikuntaa kolme vuosiviikkotuntia. Kahdeksannella luokalla suoritetaan myös valtakunnallinen fyysinen toimintakyvyn Move! – mittaus. Move!:n mittaukset tehdään niin, että ne tukevat 8. vuosiluokalla koulussa järjestettäviä laajoja terveystarkastuksia. Move! – mittausta harjoitellaan jo seitsemäinen luokan aikana. Mittaustuloksia ei käytetä arvioinnissa. Lisätietoja Movesta löytyy [TÄSTÄ.](https://www.oph.fi/fi/move)

LIIKUNTAPAIKOILLE SIIRTYMISET

Siirtyminen harjoituspaikoille tapahtuu opettajan johdolla tai omatoimisesti opettajan ohjeiden mukaisesti jalan tai polkupyörällä merkittyä reittiä pitkin liikennesääntöjä ja yleistä turvallisuutta noudattaen. Mikäli oppilas on estynyt siirtymään liikuntapaikoille (esim. liikkuu kepeillä) sovitaan osallistumisesta tapauskohtaisesti. Ulkoliikuntatunneille ja urheilutalolla pidettäville tunneille siirtyminen sekä vaatteiden vaihto tapahtuvat välitunnin aikana. Reittikartta liikuntapaikoille löytyy [tästä.](https://drive.google.com/file/d/1T64jOk7r7u_UAdCj3WIaM4ZouV0Sbpx-/view?usp=sharing)

LIIKUNTAVARUSTEET

Edellytämme oppilaan pukeutuvan liikuntatunneille aina asianmukaisin liikuntavarustein ja kengin. Talvilajeja varten suosittelemme omien luistinten hankkimista. Liikuntatuntien jälkeen edellytämme oppilaan käyvän suihkussa. Koulu ei vastaa pukuhuoneisiin jätetyistä arvotavaroista eikä ulkotelineisiin jätetyistä liikuntavarusteista (esim. sukset). Suksia varten koululla on lukollinen säilytystila.

UINTI

Lukuvuoden aikana uimme vähintään kaksi kertaa. Tämä siksi, että perusopetuksen aikana liikunnan oppimäärän hyväksytysti suorittavan on annettava näyttö uima- ja hengenpelastustaidoistaan. Onkin tärkeää, että kodit kannustavat osallistumaan uinninopetukseen. Jos oppilas ei voi terveydellisten syiden vuoksi osallistua koulun uintiopetukseen, hänen tulee toimittaa asiaa koskeva lääkärin/terveydenhoitajan todistus opettajalle.  Kuukautisten vuoksi vapautusta haluavan oppilaan huoltajan tulee ennen tunnin alkua laittaa opettajalle asiasta wilma-viesti. Uintitunneilla opettajaa odotetaan urheilutalon pääovien edessä.

ARVIOINTI

Arviointi perustuu opetussuunnitelman fyysisen-, sosiaalisen ja psyykkisen toimintakyvyn tavoitteisiin, joita osoitetaan koulun liikuntatunneilla. Arvioinnin kohteina ovat oppiminen ja työskentely. Oppilaat suorittavat lukuvuoden aikana myös itsearviointia.

MUUTA YLEISTÄ

Edellytämme oppilaan aina osallistuvan liikuntatunneille omien kykyjensä mukaan. Mikäli oppilaalla on liikuntaesteistä, huoltajan tulee ilmoittaa asiasta wilmaviestillä ja tarvittaessa toimittaa lääkärintodistus ennen tunnin alkua. Oppilaan ollessa koulussa esim. toipilaana, liikunnanopettaja harkitsee yhdessä oppilaan kanssa ja huoltajalta saamiensa tietojen perusteella tunnille osallistumistavan. Vaihtoehtoinen suoritustapa voi olla esim. kirjallisten liikuntatehtävien tekeminen liikuntatunnin aikana.

**Pyydämme huoltajia ilmoittamaan, mikäli oppilaalla on jokin sairaus (esim. astma, diabetes.) tms., jolla on vaikutuksia liikuntatunnille osallistumiseen.**

Annamme mielellämme lisätietoja ja keskustelemme liikunnanopetukseen liittyvissä asioissa.

**COVID-19 osalta toimimme liikuntatunneilla opetuspäällikkö Jaakko Laeslahden teille lähettämän tiedotteen ohjeiden mukaan.**

Terveisin, liikunnanopettajat:

Olli Rasinmäki 044 4224 758

Kirsi Kuuttila 044 4224 754

Harri Korteniemi 044 4224 796

Kaisa Junkkala 044 422 4775

Kasperi Laine 044 422 4771

Ari Reunanen 044 422 4765

Opettajien sähköpostiosoite: [etunimi.sukunimi@eura.fi](mailto:etunimi.sukunimi@eura.fi)

**8. OPPILAANOHJAUS**

Oppilaat saavat koko yläkoulun ajan oppilaanohjausta sekä luokkatunneilla että henkilökohtaisissa ohjauskeskusteluissa.

7. luokalla harjoitellaan kouluyhteisössä toimimista ja vahvistetaan osallisuutta, kehitetään opiskelutaitoja ja oppimaan oppimisen taitoja sekä tutustutaan yläkoulun valinnaisiin oppiaineisiin. Lisäksi harjoitellaan tunnistamaan omia vahvuuksia ja omiin valintoihin vaikuttavia tekijöitä, tavoitteiden asettamista, vastuunottamista omasta oppimisesta sekä vahvistetaan tulevaisuusajattelua. Harjoittelemme myös sosiaalisia taitoja omassa ryhmässä.

8. luokalla tarkastellaan Suomen koulutusjärjestelmän mahdollisuuksia, tutustutaan eri ammatteihin ja työtehtäviin sekä niissä tarvittavaan osaamiseen ja koulutustustasoon, kiinnitetään huomiota työelämän tasa-arvonäkökulmiin ja työelämän muutokseen ja harjoitellaan eri tietolähteiden käyttöä ja arvioidaan niiden luotettavuutta. Lisäksi tutustutaan peruskoulun jälkeisiin koulutusvaihtoehtoihin, hahmotellaan omaa polkua koulutukseen ja työelämään sekä vahvistetaan tulevaisuusajattelua.

9. luokalla tutustutaan jatko-opintoihin hakeutumiseen liittyviin hakuaikatauluihin, valintaperusteisiin ja muihin hakuprosessiin liittyviin seikkoihin, tehdään jatko-opintosuunnitelma sekä tutustutaan opiskelu- ja työmahdollisuuksiin ulkomailla. Lisäksi tarkastellaan omia voimavaroja ja elämänhallintaa, harjoitellaan työnhakutaitoja ja työelämässä tarvittavia vuorovaikutus- ja viestintätaitoja sekä harjoitellaan ja vahvistetaan tulevaisuusajattelua.

Opinto-ohjaajat ovat Pekka Järvinen (ace-luokat ja elu) ja Annariina Kiponoja (bdf-luokat ja valmo).

**9. OPPILASHUOLTORYHMÄT**

Opetusuunnitelman mukaisesti oppilashuollon Euran kuntakohtaisena koordinaatioryhmänä on Lasten ja nuorten hyvinvointiryhmä. Koulukohtainen oppilashuoltoryhmä (KOR) kokoontuu vähintään kaksi kertaa lukuvuodessa. Koulukohtaisessa oppilashuoltoryhmässä ovat koulun, vanhempainyhdistyksen, oppilashuollon, oppilaskunnan ja muiden koulun sidosryhmien edustajat. Tämä ryhmä asettaa tavoitteita ja suuntaviivoja sekä tarkastelee niiden toteutumista vuosittain. Oppilasasioita ei tässä ryhmässä käsitellä.

Yksittäisen oppilaan koulunkäyntiin liittyvät asiat käsitellään oppilaskohtaisessa oppilashuoltoryhmässä (MAR). Kokoukseen osallistuvat oppilas, huoltajat, luokanvalvoja sekä tilanteen mukaan muut jäsenet kuten erityisopettaja, apulaisrehtori, opinto-ohjaaja, kouluterveydenhoitaja, koululääkäri, koulukuraattori, psykologi, sosiaalityöntekijä tai koulupoliisi. Oppilaan asioiden käsittely on aina luottamuksellista. Huoltaja kutsutaan kokoukseen. Huoltajalla on aina halutessaan oikeus osallistua oppilashuoltoryhmän kokoukseen lastaan koskevien asioiden osalta. Lisätietoja ryhmän toiminnasta saa apulaisrehtorilta ja erityisopettaja Jussi Kuivamäeltä.

**10. TUKIOPETUS**

Oppilaalla on oikeus saada tukiopetusta. Tukiopetus on tarkoitettu täydentämään luokkaopetusta, silloin kun oppilaan on tarpeen saada yksilöllistä/pienryhmäopetusta esim. poissaolojen vuoksi. Tukiopetustuokio sijoitetaan pääsääntöisesti muiden oppituntien ulkopuolelle. Aloitteen tukiopetuksesta voi tehdä opettaja, oppilas tai huoltaja.

**11. ERITYISOPETUS**

Erityisopetusta antavat erityisopettajat Saija Gustafsson ja Jussi Kuivamäki. Alakoulussa erityisopetusta saanut oppilas jatkaa tarvittaessa erityisopetuksessa myös yläkoulussa. Oppimis- tai sopeutumisvaikeuksien ilmetessä oppilasta pyritään auttamaan myös erityisopetuksen keinoin. Oppiainetta yksilöllisen opetussuunnitelman mukaan opiskelevia oppilaita opettaa erityisopettaja.

Koulussamme toimii myös erityisopetuksen pienluokka, jota opettaa erityisopettaja Juuso Välimaa. Pienluokkaan otetaan eri syistä tuen tarpeessa olevia oppilaita joko vakituisesti tai määräajaksi. Oppilaat opiskelevat yleisen opetussuunnitelman mukaan mutta saavat henkilökohtaista tukea. Pienluokassa on koulunkäyntiohjaajana Heidi Jussila.

**12. PARKKI**

Parkin tarkoituksena on turvata enemmistön häiriötön opiskelu. Oppituntia häiritsevä oppilas siirretään opiskelemaan lopputunnin ajaksi parkkiin, jota hoitaa koulunkäyntiohjaaja Tarja Pulkka. Parkkia käytetään myös pienempien ryhmien opetuksessa sekä samanaikais- ja tukiopetuksessa. Sairauden takia kokeesta poissa olleet oppilaat suorittavat kokeensa jälkikäteen tavallisesti parkissa.

**13. POISSAOLOT**

Oppilaan huoltajan tulee ilmoittaa oppilaan poissaolosta luokanvalvojalle etukäteen tai ensimmäisenä poissaolopäivänä klo 12 mennessä (sairaus). Jos oppilas sairastuu kesken koulupäivän, hän pyytää luvan kotiiinlähtöön terveydenhoitajalta tai luokanvalvojalta.

Luokanvalvoja voi myöntää luvan poissaoloon koulusta pätevästä syystä enintään kolmeksi päiväksi. Apulaisrehtori voi myöntää oppilaalle hyväksyttävästä syystä luvan pidempään poissaoloon. Poissaoloanomus tehdään hyvissä ajoin, ja kaavakkeita saa kansliasta tai koulun kotisivuilta. Aineenopettajat antavat oppilaalle poissaolon aikaiset tehtävät, ja huoltaja valvoo tehtävien suorittamista.

Wilmassa on tiedote Euran yhteiskoulussa käytettävästä poissaolojen hallintamallista.

**14. MYÖHÄSTYMISET**

Oppilaiden oppitunneilta myöhästymiset merkitään Wilmaan. Neljästä myöhästymisestä lukukauden aikana seuraa ensimmäisellä kerralla kasvatuskeskustelu. Jatkossa neljästä myöhästymisestä seuraa jälki-istunto. Luokanvalvojan harkinnan mukaan asia voidaan ottaa esim. oppilashuoltoryhmän käsittelyyn.

**15. KASVATUSKESKUSTELUT, JÄLKI-ISTUNNOT JA LAISKANLÄKSYT**

Ensisijainen oppilaan ojennuskeino peruskoulussa on kasvatuskeskustelu. Siinä opettaja ja oppilas keskustelevat oppilaan toiminnasta. Tarkoituksena on saada oppilas pohtimaan omaa toimintaansa ja välttämään jatkossa ei-toivottua käyttäytymistä. Kasvatuskeskustelut kirjataan Wilman tuntimerkintöihin ja kasvatuskeskustelulomakkeeseen. Huoltajalla on oikeus halutessaan osallistua kasvatuskeskusteluun tai sen osaan.

Jos kasvatuskeskustelu ei ole riittävä rangaistus, oppilas määrätään jälki-istuntoon. Jälki-istunto kirjataan Wilman tuntimerkintöihin ja jälki-istuntolomakkeeseen. Toistuvat jälki-istunnot aiheuttavat myös muita toimenpiteitä. Jälki-istunnot suoritetaan torstaisin klo 15.05 alkaen. Jos oppilas on tupakoinut/käyttänyt tupakkatuotteita, asiasta tehdään lastensuojelulain mukainen ilmoitus sosiaalipalveluille.

Jos oppilas jättää tehtävänsä tekemättä, hänet voidaan määrätä ns. laiskanläksylle. Laiskanläksyt suoritetaan oppituntien päätyttyä, ja niiden tekemistä valvovat koulunkäynninohjaajat. Laiskanläksy kirjataan Wilmaan tuntimerkintöihin. Oppilas voi halutessaan jäädä myös vapaaehtoisesti läksyparkkiin, jos hän haluaa apua läksyjen tekemisessä.

**16. TERVEYDENHUOLTO**

Kouluterveydenhuollon tavoitteena on edistää jokaisen koululaisen mahdollisimman tervettä kasvua ja kehitystä sekä siten luoda perusta terveelle aikuisuudelle.

Kouluterveydenhuollon työmuotoja ovat mm. terveystarkastukset, terveyskasvatus sekä tapaturmien ja sairauksien ensiapu, ohjaus ja neuvonta.

Terveydenhoitajana toimii Johanna Toivonen. Terveydenhoitaja on oppilaan luottamushenkilö, jonka puoleen voi kääntyä kaikissa terveyttä ja kehitystä koskevissa sekä mieltä askarruttavissa asioissa, myös ehkäisyasioissa. Tarvittaessa terveydenhoitaja ohjaa jatkotutkimuksiin lääkärille, optikolle jne.

Terveydenhoitaja on tavattavissa koululla arkipäivisin ja hänet tavoittaa

puhelimitse numerosta 044 422 4172.

Terveydenhoitajan suorittama terveystarkastus on yksilöllinen oppilaan

kehityksen seurantatarkastus.

Lisäksi oppilaalle tehdään koululääkärin tarkastus ennen kuin hän täyttää 15 vuotta.

PSYKIATRINEN SAIRAANHOITAJA

Minna Suutari puh. 044 422 4084

Euran sote-keskus

HAMMASHOITO

Oppilaille suoritetaan yksilöllisen tarpeen mukaan suun ja hampaiden tarkastus ja sen perusteella tarpeelliseksi katsottu hammashoito. Erityinen huomio kiinnitetään niihin oppilaisiin, joilla riski sairastua hammassairauksiin on suuri.

Hammashoitoajat ja niiden muutokset ilmoitetaan oppilaalle tai huoltajalle tekstiviestinä tai soittamalla. Oppilas saa hammashoidossa käynnistä todistuksen, joka palautetaan tunnin pitäjälle tai luokanvalvojalle.

Peruuttamaton hammashoitokäynti maksaa yli 15-vuotiaalle 50,80 € maksuasetuksen mukaisesti.

#### KOULUTAPATURMAT JA ENSIAPU

Kunta on vakuuttanut oppilaat tapaturmien varalta. Koulussa tai koulumatkalla tapahtuneesta tapaturmasta tulee ilmoittaa opettajalle tai luokanvalvojalle sekä aina myös koulun kansliaan, jotta jokaisesta tapaturmasta tulee tehtyä tapaturmailmoitus. Ilmoitukseen tulee myös huoltajan allekirjoitus, jos tapaturmasta seuraa enemmän kuin yksi terveyskeskuskäynti. Ensiavun oppilas saa koulussa tai terveyskeskuksessa. Jatkohoitoon lähettämisestä vastaa terveyskeskus, joten terveyskeskuksen ulkopuoliseen hoitoon ei tule omatoimisesti hakeutua.

**17. PERHEPALVELUT**

Joskus voi tulla hetkiä, jolloin tarvitsee toisen ihmisen tukea. Tuki- ja keskustelukäynnit voivat olla tarpeen, jos

- koulu tai opiskelu tuntuu vaikealta (kaverisuhteissa, kouluun tulemisessa, koulussa työskentelyssä, oppimisessa)

- hankaluudet arjessa vaikuttavat omaan hyvinvointiin ja koulunkäyntiin / opiskeluun (ristiriitoja ihmissuhteissa, päihteiden käyttöä)

- omat jutut painavat mieltä ja kouluun ja opiskeluun on vaikea keskittyä (yksinäisyyttä, alakuloa, elämänmuutoksia)

Yhteyden psykologiin tai kuraattoriin voi ottaa oppilas / opiskelija itse, huoltaja, opettaja tai muu yhteistyötaho.

Vastaava kuraattori Sari Hautaoja puh. 044 422 4820, [sari.hautaoja@eura.fi](mailto:sari.hautaoja@eura.fi)

- tuki- ja keskustelukäynnit

- luokka- ja/tai pienryhmätyöskentely

- koulun ja kodin yhteistyön tukeminen ja kasvatuskumppanuus

Koulupsykologi Satu Kulonurmi puh. 044 422 4817, [satu.kulonurmi@eura.fi](mailto:satu.kulonurmi@eura.fi)

- oppimisen ongelmien selvittely yhteistyössä koulun ja perheen kanssa

- tukitoimien suunnittelu

- psykologiset tutkimukset

**18. OPPILASKUNTA JA TUKIOPPILASTOIMINTA, KOULUNUORISO-OHJAAJA**

Kaikki oppilaat muodostavat oppilaskunnan. Oppilaskunnan hallitus edustaa oppilaskuntaa koulussa ja toimii oppilaiden edun ja viihtyvyyden puolesta. Hallituksen jäsenet valitaan oppilaskunnan vaaleissa.

Koulussa toimii myös tukioppilaskerho. Se on tarkoitetu kahdeksas- ja yhdeksäsluokkalaisille. Tukioppilastoiminnan tavoitteena on lisätä koulun työrauhaa ja yhteistä viihtyvyyttä ja turvallisuutta. Kahdeksas- ja yhdeksäsluokkalaiset tukioppilaat toimivat seitsemäsluokkalaisten kummeina helpottaen siirtymistä alakoulusta yläkouluun.

Oppilaskunnan ohjaava opettaja on Susanna Hasa-Katila ja tukioppilaiden ohjaaja Riitta Soininen. Koulunuoriso-ohjaaja Hanna Tanskanen osallistuu oppilaskunnan ja tukioppilaiden toimintaan aktiivisesti sekä järjestää mukavaa ohjelmaa kaikille koulun oppilaille.

**19. KODIN JA KOULUN YHTEISTYÖ**

Hyvät ja avoimet suhteet kodin ja koulun välillä auttavat lasta sopeutumaan kouluyhteisön jäseneksi. Luokanvalvoja on oppilaan tukihenkilö koulussa ja häneen huoltajat voivat ottaa yhteyttä ongelmatilanteissa. Luokanvalvojat kutsuvat oman luokkansa oppilaat ja huoltajat oppimiskeskusteluun ainakin 7. luokalla ja myöhemmin tarpeen mukaan. Opiskeluun liittyvissä asioissa kannattaa ottaa yhteyttä aineenopettajaan, opinto-ohjaajaan tai erityisopettajaan. Koulu järjestää oppilaiden vanhemmille vanhempainiltoja ja niiden yhteydessä on myös mahdollista tavata luokanvalvojia.

Wilmassa on mm. oppilaiden työjärjestykset, tietoja poissaoloista, kokeiden ajankohdista ja koealueista. Wilmassa on helppo myös lähettää viesti opettajalle tai luokanvalvojalle. Kokeiden arvosanat merkitään Wilmaan, joten oppilaan ei tarvitse tuoda huoltajan allekirjoittamaa koetta opettajalle, ellei sitä erikseen pyydetä.

Koulussamme toimii vireä vanhempainyhdistys, jonka toimintaan toivomme mahdollisimman monen vanhemman osallistuvan. Vanhempainyhdistyksen toiminta on kodin ja koulun välistä yhteistyötä parhaimmillaan.

Vanhempainyhdistys on tarkoitettu kaikille koulumme oppilaiden vanhemmille. Se on perustettu vuonna 1997 ja on Suomen Vanhempainliiton jäsen. Liitto järjestää vanhemmille koulutusta ja luentotilaisuuksia sekä informaatiota koulun ja kodin väliseen yhteistyöhön. Yhdistyksen vuosikokous on syyskuussa, ja kokouskutsut siihen lähetetään koteihin oppilaiden mukana.

**20. KIRJASTO**

Koulun kirjastossa on kerran viikossa kirjastovälitunti joka vuosiluokalle. Kirjastovälituntien ajankohdat vaihtelevat jaksoittain, ja ne ilmoitetaan Wilman tiedotteessa ja kirjaston ovessa. Koronan vuoksi kirjasto on toistaiseksi auki rajoitetusti luokittain sekä kirjojen lainaamista varten. Kirjastoa hoitaa Ari Reunanen.

**21. ARVIOINTI**

Perusopetuksessa oppilasarviointia ohjaa perusopetuslaki ja sen 22. pykälä: ”Oppilaan arvioinnilla pyritään ohjaamaan ja kannustamaan opiskelua sekä kehittämään oppilaan edellytyksiä itsearviointiin. Oppilaan oppimista, työskentelyä ja käyttäytymistä tulee arvioida monipuolisesti.”

Vuosiluokan oppimäärät ja tarkemmat arviointikriteerit on määritelty opetussuunnitelmassa. Koska oppiaineet opiskellaan kursseittain, ne myös arvioidaan kursseittain. Jakson lopussa päättyneiden kurssien arvosanat näkyvät Wilmassa noin kaksi viikkoa jakson päättymisen jälkeen.

Lukuvuoden päättyessä oppilas saa lukuvuositodistuksen ja perusopetuksen päättyessä päättötodistuksen. Päättöarvosana ei määräydy kurssien keskiarvona vaan painottuu opiskelun loppuvaiheeseen kunkin aineen opetussuunnitelmassa määrätyllä tavalla.

KÄYTTÄYTYMISEN ARVIOINTI

Oppilas saa numeerisen arvion käyttäytymisestään lukuvuositodistuksessa. Käyttäytymisen arvioinnissa seurataan oppilaan käyttäytymistä koko lukuvuoden ajan, ja tarvittaessa palautetta annetaan välittömästi.

OPPIAINEIDEN ARVIOINTI LUKUVUODEN AIKANA

Lukukausien aikana oppilas ja hänen huoltajansa saavat tietoja arvioinnista esim. Wilman tiedotteissa ja suullisesti.

Jos oppilas saa kurssista hylätyn arvosanan, hänellä on mahdollisuus korottaa se kurssin päätyttyä. Jos näyttää siltä, että oppillaalle on tulossa hylätty arvosana, annetaan ns. nelosvaroitus.

TUKITOIMET LUOKALLE JÄÄMISEN ESTÄMISEKSI

Mikäli oppilas on saamassa hylätyn arvosanan, hänellä on oikeus saada tukiopetusta voidakseen parantaa menestystään ko. aineessa. Hänelle varataan mahdollisuus osoittaa erillisellä kokeella tai muunlaisella näytöllä saavuttaneensa oppiaineessa hyväksyttyyn arvosanaan vaadittavat tiedot ja taidot. Nämä hänen on mahdollista osoittaa myös kesällä yleisenä kuulustelupäivänä.

1. aineenopettajan henkilökohtainen ohjaus ja motivointi
2. yhteistyö kodin kanssa, kodin keinot
3. eriyttäminen luokassa ja muut pedagogiset keinot
4. tukiopetus
5. laaja-alainen erityisopetus
6. mahdolliset erityisopetukseen siirrot: psykologisen testauksen perusteella yksilölliset oppiaineet ja hojks:n laatiminen (henkilökohtainen opetuksen järjestämistä koskeva suunnitelma) tai sosiaalisen kartoituksen pohjalta siirto erityisopetuksen pienryhmään

VUOSILUOKALTA SIIRTÄMINEN, HYLÄTYN ARVOSANAN VAIKUTUS VUOSILUOKALTA SIIRTÄMISEEN

Oppilas, joka on saanut vuosiluokan oppimäärään sisältyvissä eri oppiaineissa vähintään välttäviä tietoja tai taitoja osoittavat arvosanat, siirtyy seuraavalle vuosiluokalle. Mikäli oppilas ei ole hyväksytysti suorittanut oppiaineita lukuvuoden aikana, hänen siirtymisensä vuosiluokalta on ehdollinen. Mikäli oppilas osoittaa erillisessä kokeessa hallitsevansa ehdollisessa päätöksessä edellytetyt tiedot ja taidot, hän siirtyy seuraavalle luokalle. Ehtolaiskuulustelu järjestetään kesäkuussa.

Oppilas voidaan jättää vuosiluokalle, jos hänen vuosiluokan suorituksensa yhdessä tai useammassa oppiaineessa on hylätty ja arvioidaan, ettei hän selviä seuraavan vuosiluokan opinnoista. Hänet voidaan jättää vuosiluokalle myös yleisen koulumenestyksen vuoksi, vaikka hänellä ei ole hylättyjä suorituksia. Mikäli oppilas jätetään vuosiluokalle yleisen koulumenestyksen vuoksi, on hänen huoltajaansa kuultava ennen päätöksen tekoa. Oppilas voidaan jättää vuosiluokalle myös huoltajan pyynnöstä. Vuosiluokalle jääneen oppilaan suoritukset raukeavat.

#### PÄÄTTÖARVOSANAN MÄÄRÄYTYMINEN

Päättöarvosana määräytyy oppilaan edistymisen mukaan painottuen viimeisten vuosien opiskeluun. Kunkin oppiaineen opetussuunnitelmassa on kriteerit ja ohjeet päättöarvosanan muodostumisesta. Päättöarvosana ei siis ole suoraan oppiaineen kurssiarvosanojen keskiarvo. Niissä aineissa, joissa perusoppimäärä suoritetaan jo 7. tai 8. luokilla, päättöarviointi suoritetaan kaikille yhteisen osuuden päättyessä. Oppilaan jatkaessa kyseisen aineen opiskelua valinnaisaineena päättöarviointi annetaan yhdeksännellä luokalla.

1.8.2021 otettiin käyttöön uudistetut perusopetuksen päättöarvioinnin ainekohtaiset kriteerit. Opetushallitus on tarkentanut perusopetuksen opetussuunnitelman perusteiden arviointiosuutta valmistelemalla päättöarvioinnin kriteerit kaikkiin oppiaineisiin arvosanoille 5, 7 ja 9. Myös aikaisempia arvosanan 8 kriteereitä on täsmennetty.

#### ARVIOINNIN UUSIMINEN JA OIKAISU HUOLTAJAN PYYNNÖSTÄ

Saatuaan tiedon arvioinnista oppilaan huoltaja voi kahden kuukauden kuluessa pyytää opinnoissa etenemistä ja vuosiluokalle jättämistä koskevan päätöksen tai päättöarvioinnin uusimista. Pyyntö tehdään rehtorille. Päätös uudesta arvioinnista valitusosoituksineen annetaan huoltajalle.

OPPILAAN ITSEARVIOINTI JA VERTAISARVIOINTI

Itsearvioinnin ja vertaisarvioinnin tarkoituksena on oman ja ryhmän toiminnan kehittäminen. Oppiaineissa oppilaille annetaan mahdollisuus itsearviointiin, vertaisarviointiin ja palautteen antamiseen. Nämä eivät vaikuta oppilaan arvosanaan.

## KOULUN ITSEARVIOINTI

Euran yhteiskoulussa toteutetaan jatkuvaa toiminnallista itsearviointia. Sen tavoitteena on koulun työn ja toimintatapojen kehittäminen sekä työviihtyvyyteen vaikuttaminen.

**22. JÄRJESTYSSÄÄNNÖT**

1. JÄRJESTYSSÄÄNTÖJEN TARKOITUS

Järjestyssääntöjen tarkoitus on lakien ja muiden sääntöjen ohella taata jokaiselle perusoikeudet. Tämä tarkoittaa sitä, että jokaisella kouluyhteisön jäsenellä on

* oikeus kokea olonsa turvatuksi
* oikeus työskennellä rauhassa
* oikeus henkilökohtaisen omaisuuden suojaan

2. MISSÄ JA MILLOIN JÄRJESTYSSÄÄNNÖT OVAT VOIMASSA

Nämä järjestyssäännöt ovat voimassa koulun alueella, koulun käyttämillä alueilla ja koulumatkoilla sekä koulun järjestämissä tilaisuuksissa koulussa ja koulun ulkopuolella.

3. KOULUN ALUE JA KOULUN KÄYTTÄMÄ ALUE

Koulun alue on koulun tontti rakennuksineen. Koulun käyttämiä alueita ovat koulun tontin ulkopuolella olevat muut opetustilat ja alueet, kuten esim. urheilutalo, kentät, hiihto-, suunnistus- ja retkeilymaastot ja

-reitit sekä niihin johtavat tiet.

4. KOULUMATKAT

Koulumatkoilla noudatan liikennesääntöjä ja hyviä tapoja. Omat kulkuneuvot sijoitan niille varatuille paikoille. Lukitsen moponi tai polkupyöräni, sillä koulu ja kunta eivät vastaa koulussa sattuneesta esinevahingosta tai varkaudesta. En aja koulun pihalla luvatta moottoriajoneuvolla.

5. OPPITUNNIT

Oppitunnit alkavat ja päättyvät työjärjestyksessä ilmoitettuna aikana. Opettaja päättää tunnin. Sekä opettajille että oppilaille tulee taata työrauha oppituntien aikana, mikä tarkoittaa mm. sitä, että kännykkäni on äänettömänä laukussa/repussa oppitunnin ajan. Voin myös jättää kännykkäni säilytettäväksi opettajanpöydälle. Ulkovaatteet, kengät ja päähineet jätän niille osoitetuille paikoille. En syö enkä juo oppitunnilla ilman opettajan lupaa, enkä käytä puhelinta tai muita elektroniikkalaitteita opetuksen aikana ilman lupaa. Puhelimen tai tietokoneen käytössä seuraan opettajan antamia ohjeita, enkä käytä niitä muihin tarkoituksiin. Kouluvilppi (lunttaaminen, kuiskaaminen tms.) on ehdottomasti kiellettyä. En kopioi tekstiä tai kuvia luvatta, niiden lähdettä ilmaisematta.

6. VÄLITUNNIT

Välitunnit vietän ulkona välituntialueella. Kovalla sateella tai erittäin kovalla pakkasella voin valvojan luvalla olla sisällä sen luokan lähistöllä, jossa seuraava tuntini on. Menen välitunnille viivyttelemättä. En poistu koulun alueelta kesken työpäivän ilman lupaa. En oleskele WC:ssä tarpeettomasti. En heittele tai potki kiviä, lumipalloja tms. En kiusaa oppilastovereita. Tapaturman tai muun häiriön sattuessa välitunnilla ilmoitan siitä välittömästi esim. välituntivalvojalle.

7. RUOKAILU

Ruokailu tapahtuu rauhallisesti hyviä ruokailutapoja noudattaen:

En käytä kännykkää ruokalassa. Siirryn ruokailuun rauhallisesti ohjeita noudattaen. Ruokajonossa en töni enkä muutenkaan häiritse muita. Ruokaillessani ja ruokalasta poistuttaessani noudatan hyviä tapoja ja annettuja ohjeita.

8. KOULUN SISÄINEN LIIKENNE

Kuljen käytävillä rauhallisesti kävellen. Vältän turhaa liikkumista sisällä. Laukkuja ja muita varusteita kuljetan ja säilytän ohjeiden mukaan.

9. POISSAOLOT, NIIDEN TARKKAILU JA POISSAOLOLUVAT

Oppitunnilta en ole poissa ilman hyväksyttävää syytä. Huoltajan on ilmoitettava luokanvalvojalle oppilaan poissaolosta ensitilassa.

Luokanvalvoja voi huoltajan pyynnöstä myöntää pätevästä syystä oppilaalle luvan poissaoloon koulusta korkeintaan kolmeksi päiväksi. Pitemmäksi ajaksi luvan myöntää apulaisrehtori. Pyyntö on esitettävä kirjallisena ja huoltajan allekirjoittamana. Apulaisrehtori tai luokanvalvoja antaa luvan myönnettyään minulle lomakkeen, johon merkitään poissaolotunteja korvaavat tehtävät. Minulla on velvollisuus kysyä korvaavat tehtävät opettajilta, joiden tunneilta olen poissa muun kuin sairauden, terveyteen liittyvien vastaanottokäyntien tai muun koulutyön takia. Kouluun palattuani näytän oma-aloitteisesti tehtävät kullekin opettajalle ja saan niistä kuittauksen. Kun kaikki korvaavat tehtävät on kuitattu, toimitan lomakkeen viipymättä luokanvalvojan nähtäväksi.

10. YHTEINEN JA HENKILÖKOHTAINEN OMAISUUS, YMPÄRISTÖN SUOJELU

Käsittelen huolellisesti koulun omaisuutta. En vahingoita yhteistä tai toisen omaisuutta. Jos hajotan muiden omaisuutta, korvaan vahingot. En ota tai lainaa luvatta toisen tavaroita. En roskaa tai likaa. En vahingoita koulun pihan istutuksia. Jos likaan tai sotken kouluympäristöä, minulla on velvollisuus siivota sotkut. Jos vahinko tapahtuu, ilmoitan siitä heti välituntivalvojalle, opettajalle tai rehtorille.

11. TUPAKOINTI, NUUSKA, PÄIHTEET, HUUMEET JA ENERGIAJUOMAT

Tupakan, sähkötupakan, nuuskan, päihteiden, huumeiden ja energiajuomien käyttö ja hallussapito on kielletty kaikissa niissä tilanteissa, joissa koulun järjestyssäännöt ovat voimassa.

(Katso kohdat 2 ja 3)

12. KOULUN VAPAA-AJANTOIMINTA

Koulun järjestämässä tai koulun tiloissa järjestettävässä vapaa-ajantoiminnassa ovat voimassa koulun järjestyssäännöt.

13. MITÄ TAPAHTUU, JOS OPPILAS EI NOUDATA JÄRJESTYSSÄÄNTÖJÄ

Oppilasta, joka ei noudata koulun järjestystä ja käyttäytyy sopimattomasti, voidaan ojentaa kurinpitotoimenpiteillä, joka ovat:

* poistaminen luokasta
* kasvatuskeskustelu
* enintään kahden tunnin jälki-istunto
* rehtorin kirjallinen varoitus

Opettajalla tai rehtorilla on oikeus tarkastaa oppilaan tavarat ja ottaa tarvittaessa haltuunsa häiritsevät tai vaaralliset esineet tai aineet.

Oppilaan, joka ei ole muilla koulun kurinpitokeinoilla ojennettavissa, voi koulutuslautakunta erottaa perusopetuslain 36 §:n mukaisesti.

Kotitehtävänsä laiminlyönyt oppilas voidaan jättää kouluun enintään tunnin ajaksi kerrallaan suorittamaan tehtäviä.

Kaikista kurinpitotoimenpiteistä annetaan tieto huoltajalle.

Rikkomukset aiheuttavat myös muita oppilashuollollisia toimenpiteitä ja yhteydenottoja.

14. MUUT ASIAT

Kerron opettajalle, jos minua kiusataan tai havaitsen jotakin muuta kiusattavan. Pukeudun tilanteisiin sopivalla ja asianmukaisella tavalla. Pukeutumiseni ei loukkaa toisia, eikä ole liian paljastavaa tai hyvien tapojen vastaista. Käyttäydyn asiallisesti ja noudatan yleisiä hyviä tapoja. Käytän asiallista kieltä, en kiroile.

Niissä asioissa, joita ei järjestyssäännöissä erikseen mainita, noudatetaan perusopetusta koskevia säännöksiä ja määräyksiä.

Opettajakunta voi näiden järjestyssääntöjen pohjalta tehdä tarkentavia määräyksiä tarkoituksenmukaisen koulutyön järjestämiseksi.

Oppilas on aiheuttamastaan vahingosta korvausvelvollinen vahingonkorvauslain mukaan myös alle 15-vuotiaana.

Koulun alueella on kameravalvonta.

Näitä järjestyssääntöjä voidaan tarvittaessa muuttaa säädetyssä järjestyksessä.

**23. TÄRKEITÄ PÄIVÄMÄÄRIÄ**

1. jakso 11.8.-1.10.2021

ke 11.8. Syyslukukausi alkaa – LV:n päivä  
  
Ke 18.8.7. lk:n etävanhempainilta

Ke 25.8. klo 10 Koulurauhan julistus

Pe 27.8. Oppilaskunnan hallituksen vaalit

Ke 8.9.Koulukuvaus

Ti 21.9. 8. (ja 9.) luokkien vanhempainilta

Pe 24.9. kodin ja koulun päivä

2. jakso 4.10.-30.11.2021

Ma 4.10. - 8.10. Hyvinvointiviikko

ma 4.10. iltapäivä LV ja syksyn liikuntailtapäivä

Ma-pe 25. – 29.10.SYYSLOMA

3. jakso 1.12.2021-9.2.2022

Ma-pe 8.11. - 12.11.TET I 9. lk  
Ma-pe 15.11. - 19.11. TET II 9. lk

Ke 10.11. vanhempainilta lukiokoulutuksesta 9. luokkalaisten vanhemmille

Ti 16.11. vanhempainilta ammatillisesta koulutuksesta 9. luokkalaisten vanhemmille

ti 30.11. Sataedun ysipäivä

Ke 1.12. Taidetestaajat 8a, 8b

To 2.12. Taidetestaajat 8c, 8d

Pe 3.12. 3. tunti LV

Ti 7.12. Taidetestaajat 8e, 8f

ma 6.12. vapaa (itsenäisyyspäivä)

Ti 22.12.Syyslukukauden päätös

23.12. – 7.1. JOULULOMA

ma 10.1.2020 Kevätlukukausi alkaa

to 13.1. Kaikille yhdeksäsluokkalaisille yhteinen vanhempainilta yhteishausta

To 20.1.Vanhempainilta valinnaisaineista 7. (ja 8.) luokille ja vanhemmille

Metsävisa, 8. lk

4. jakso 10.2.-8.4.2022

to 10.2. 3. tunti LV

Ma 14.2. ystävänpäiväradio

Ma-pe 21.2. - 25.2.TALVILOMA

kevään liikuntailtapäivä

5. jakso 11.4.-4.6.2022

ma 11.4. 3. tunti LV

Pe-ma 15. – 18.4.PÄÄSIÄISLOMA

Taloustaitokilpailu, 9. lk

Päässälaskukilpailu, 8. lk

ke 20.4. Sataedun kasipäivä

Nou hätä -kilpailu 8. luokille

ke 27.4. kansallinen veteraanipäivä

pe 29.4. vappuohjelmaa

Ti 10.5. Taidetestaajat, 8lk

to 26.5.Vapaapäivä (helatorstai)

pe 3.6. Kevätkirkko

La 4.6. Lukuvuoden päätös

To 16.6.Hylätyn arvosanan korottamistilaisuus klo 10.00 koulun kirjastossa

Opinto-ohjaajat koululla kesäkuussa yhteisvalinnan tulosten aikaan